Diari Oficial de la Generalitat Valenciana


Sumari del DOGV 6640, del 28-10-2011 (2011/10976)

RESOLUCIÓ de 21 d'octubre de 2011, de la consellera d'Agricultura, Pesca, Alimentació i Aigua, per la qual s'acorda l'ampliació del termini de justificació de les ajudes destinades a la promoció de noves tecnologies en maquinària en l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10565


Data del document
:   21-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 d'octubre de 2011, de la consellera d'Agricultura, Pesca, Alimentació i Aigua, per la qual s'acorda l'ampliació del termini de justificació de les ajudes destinades a la promoció de noves tecnologies en maquinària en l'exercici 2011. [2011/10507]  
En l'article 10 de l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris (DOCV núm. 6313, de 19.07.2010), s'establix com a termini màxim de justificació de les ajudes abans del 31 d'octubre de cada any.  
A fi que els beneficiaris efectius de les ajudes disposen de prou de temps per a poder-les justificar dins del termini i la forma escaients després de la concessió de les ajudes, es fa necessari ampliar el termini, en l'exercici 2011, per a la justificació d'estes ajudes a una data posterior a la consignada en l'orde mencionada, d'acord amb l'article 8 del Reial Decret 456/2010, de 16 d'abril, pel qual es regulen les bases reguladores de les ajudes per a la promoció de noves tecnologies en maquinària i equips agraris (BOE núm. 111, de 7 de maig de 2010), en què s'indica que el termini de justificació estarà comprés entre els tres i els sis mesos des de la notificació de la resolució als beneficiaris.  
En l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es preveu la possibilitat d'ampliació dels terminis establits si les circumstàncies ho aconsellen i no es perjudiquen drets de tercers.  
  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, resolc:  
  
  
Apartat primer  
Ampliar el termini per a la justificació de les ajudes establit en l'article 10 de l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris en l'exercici 2011, i establir com a termini màxim per a la justificació de les subvencions concedides en virtut d'esta orde el 23 de novembre de 2011.  
  
Apartat segon  
Publicar esta resolució d'ampliació de terminis en el Diari Oficial de la Comunitat Valenciana, a l'efecte previst en els articles 49.1, 59.5 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Apartat tercer  
Contra esta resolució, que posa fi a la via administrativa, només es pot interposar un recurs administratiu potestatiu de reposició en el termini d'un mes, comptador des de l'endemà de la publicació, davant del mateix òrgan que la dicta, tal com s'assenyala en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, d'acord amb les disposicions dels articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
  
València, 21 d'octubre de 2011.- La consellera d'Agricultura, Pesca, Alimentació i Aigua: Maritina Hernández Miñana.